Държавен вестник, бр. 62, 2010 г., стр. 3

БРОЙ  62	
Д Ъ Р Ж А В Е Н  В Е С Т Н И К 	
СТР.  3  
ал. 6, и се извършва само след отразяването 
им в стандартния формуляр на зоната по чл. 8, 
ал. 1, т. 4. Министърът на околната среда и 
водите издава инструкция за реда и начина 
на отразяване на нови данни в стандартните 
формуляри по чл. 8, ал. 1, т. 4.“
§ 4. В чл. 30, ал. 1 след думите „по чл. 12, 
ал. 6“ се поставя запетая и се добавя „чл. 16, 
ал. 4“.
§ 5. В чл. 31 се правят следните изменения 
и допълнения:
1. В ал. 1 след думите „могат да окажат“ 
се добавя „значително“.
2. Алинея 3 се отменя.
3. В ал. 7 след думата „решение“ се добавя 
„като може да определи конкретни условия, 
изисквания и мерки за опазване на защитената 
зона при осъществяване на плана, програмата, 
проекта или инвестиционното предложение“.
4. В ал. 14 след думите „В случаите по“ се 
добавя „ал. 7 и“.
5. Алинея 20 се изменя така:
„(20) В случаите по ал. 9 и 10 оценката на 
степента на въздействие на плана, програ­
мата, проекта или инвестиционното пред­
ложение върху природните местообитания и 
местообитанията на видовете – предмет на 
опазване в защитената зона, се възлага от 
възложителя на колектив от експерти с опит 
в областта на опазване на местообитанията 
и/или видовете, като най-малко един от тях 
е с образование по някоя от специалностите 
в професионално направление „биологически 
науки“. Експертите трябва да отговарят на 
следните изисквания:
1. да имат завършено висше образование, 
степен „магистър“;
2. да имат стаж по съответната специалност 
най-малко 5 години;
3. да извършват или да имат опит в научна 
дейност и/или експертна дейност, включи­
телно изработване на експертизи, писмени 
консултации или екологични анализи и други 
в областта на опазване на местообитанията 
и видовете, включени в приложения № 1 и 2;
4. да познават действащото българско и 
европейско законодателство в областта на 
опазване на околната среда и при работата 
си по оценките по ал. 9 и 10 да се позовават 
и да се съобразяват с тези изисквания и с 
наличните методически документи;
5. да не са лично заинтересувани от реали­
зацията на съответния план, проект, програма 
или инвестиционно предложение – обект на 
процедурата по оценка за съвместимост;
6. да не са свързани лица по смисъла на 
Търговския закон;
7. да не се намират с възложителя или с 
компетентния орган в отношения, пораждащи 
основателни съмнения в тяхното безприст­
растие.“
6. Създава се ал. 21:
„(21) Компетентният орган по своя прецен­
ка или при поискване от възложителя може 
да изиска колективът по ал. 20 да включва 
експерти с определена компетентност, съобра­
зена със спецификата на плана, програмата, 
проекта или инвестиционното предложение.“
§ 6. В чл. 31а, ал. 2 се правят следните 
допълнения:
1. В т. 1 след думите „особеностите на“ се 
добавя „съвместяване с“.
2. Създава се т. 10:
„10. условията и реда за издаване на решения 
за прекратяване на процедурата по оценка за 
съвместимост.“
§ 7. В чл. 43а се правят следните изменения 
и допълнения:
1. В ал. 1 накрая се добавя „с изключение 
на тези, добити в резултат от традиционното 
ловуване на инуитските народи“.
2. Алинея 2 се изменя така:
„(2) Вносът и търговията с продукти от 
видове тюлени извън посочените в ал. 1 се 
извършва в съответствие с Регламент (ЕО) 
№ 1007/2009 на Европейския парламент и на 
Съвета от 16 септември 2009 г. относно тър­
говията с тюленови продукти (OB, L 286/36 
от 31 октомври 2009 г.).“
3. В ал. 3 думите „ал. 2“ се заменят с „ал. 1, 
които са добити в резултат от традиционното 
ловуване на инуитските народи“.
§ 8. В чл. 128а след думите „чл. 43а, ал. 1“ 
се поставя запетая и се добавя цифрата „2“.
§ 9. В § 1, т. 31б от допълнителната раз­
поредба след думите „Закона за опазване на 
околната среда“ се добавя „с изключение на 
проекти, които се изискват по Закона за ус­
тройство на територията“.
Преходни и заключителни разпоредби
§ 10. Започналите към датата на влизане в 
сила на този закон процедури по чл. 31, ал. 1 
се довършват по досегашния ред.
§ 11. Министерският съвет в срок до 30 сеп­
тември 2010 г. привежда наредбата по чл. 31а 
в съответствие с изискванията на този закон.
§ 12. Законът влиза в сила от деня на 
обнародването му в „Държавен вестник“ с 
изключение на § 5, който влиза в сила от 
30 септември 2010 г.
Законът е приет от 41-ото Народно събрание 
на 27 юли 2010 г. и е подпечатан с официалния 
печат на Народното събрание.
Председател на Народното събрание: 
Цецка Цачева
6337